Тукай муниципаль районында Крестьян-фермер хуҗалыклары (КФХ) эшчәнлегенен 2019 елның 1 сентябренә булган мәгълүматлар буенча күрсәткечләре

РФ Президенты йөкләмәсе нигезендә, 2019 елның 31 маенда Россия Федерациясе Хөкүмәте Россия Федерациясе Авыл хуҗалыгы министрлыгы тарафыннан эшләнгән 2025 елга кадәр чорга «Авыл территорияләрен комплекслы үстерү» дәүләт программасын кабул итте. Дәүләт программасында авыл территорияләрен үстерүнең комплекслы программаларын финанслау карала. Тукай муниципаль районының үсеш шартларының берсе – белгечләрне җәлеп итү һәм яшьләрне авылда калдыру, территориаль якынлыкны кулланып, якын-тирә шәһәрләрне сыйфатлы яңа авыл хуҗалыгы продуктлары белән баету. Булган авыл хуҗалыгы предприятиеләрен модернизацияләү, шулай ук зур булмаган фермалар төзү фермерлыкның яшьләр өчен җәлеп итүчәнлегенә һәм авыл җирлегенең табышларын арттыруга ярдәм итәчәк.

2019 елның 1 сентябренә Тукай муниципаль районында 1537 шәхси эшмәкәр теркәлгән, аларның 135 шәхси эшмәкәр һәм крестьян-фермер хуҗалыгы башлыклары теркәлгән.

Районда фермерларның төп эшчәнлеге-терлек һәм кош-корт үстерү, үз азык базасын булдырып, сөт, бәрәңге җитештерү.

Районның фермер хуҗалыкларында 2019 елның 1 сентябренә мөгезле эре терлекләрнең баш саны 3534 баш тәшкил итә (узган елга карата 16% ка артым), шул исәптән 1039 баш сыер, бу узган ел белән чагыштырганда 38% ка артыграк.

Рисунок 1

Хисап елында Миңнехуҗина КФХсында сөт терлекчелегенең генетик потенциалын яхшырттылар - голштин токымыннан 126 баш тана сатып алдылар.

Шул ук вакытта Татарстан Республикасы Авыл хуҗалыгы һәм азык-төлек министры М.Г.Әхмәтов сөт терлекчелеге тармагының үсеш динамикасын фаразлый һәм якындагы елларга Татарстан өчен үсеш нокталарын билгели.

Район фермерлары тере үлчәмдә барлык терлек һәм кош-корт күләменең 2,2% ын җитештерәләр.

Районда җитештерелгән сөтнең гомуми күләмендә фермер хуҗалыклары өлеше 16 % тәшкил итә, 8 айда 3169 тонна җитештерелгән, бу узган елга караганда 34,8% ка артык.

Рисунок 2

Рисунок 3

Рисунок 4

Рисунок 5

Җитештерүчеләр эшчәнлегенең төп икътисади нәтиҗәсе-сатудан кергән табыш. Соңгы елда фермер хуҗалыкларында терлекчелек продукциясен сатудан кергән табыш 283,9 млн. сум тәшкил иткән, узган елның 8 ае белән чагыштырганда 51,7% арткан.